**24 অক্টোবর, টরন্টোর বাসস্থান সংকট মোকাবেলায় ভোট দিন**

**টরন্টোতে সাশ্রয়ী আবাসন এক সহনসীমায়।**

নিরাপদ, শালীন, সাশ্রয়ী এবং অধিগম্যযোগ্য আবাসন খুঁজে পাওয়া টরন্টোবাসী, যারা তাদের বাড়ি ভাড়া নেন, তাদের জন্য একটি কঠিন সমস্যা এবং প্রায়শই সুসক্ষম ব্যক্তিদের প্রতি পক্ষপাতিত্ব, [বর্ণবাদ, লিঙ্গবাদ, ঔপনিবেশিকতা, জেনোফোবিয়া (বিদেশাতঙ্ক)](https://www.homelesshub.ca/blog/living-colour-racialized-housing-discrimination-canada) এবং অন্যান্য ধরণের বৈষম্য দ্বারা [জটিল](https://www.homelesshub.ca/about-homelessness/legal-justice-issues/discrimination) হয়। সাশ্রয়ী মূল্যের এবং সহায়ক আবাসনের গুরুতর ঘাটতি কিছু বাসিন্দাকে আশ্রয়কেন্দ্রে বা রাস্তায় ঠেলে দিয়েছে। **টরন্টোর আসন্ন পৌর নির্বাচন আপনার জন্য আবাসন এবং গৃহহীনতার সংকটকে শেষবারের মতো মোকাবেলা করার জন্য ভোট দেওয়ার একটি সুযোগ।**

**সমস্যাটি কি?**

**ভাড়া ব্যয়বহুল এবং সাশ্রয়ী আবাসনের সরবরাহের গুরুতর অভাব**

টরন্টোতে, [40% ভাড়াটিয়া পরিবার](https://www12.statcan.gc.ca/census-recensement/2021/dp-pd/prof/details/page.cfm?LANG=E&GENDERlist=1,2,3&STATISTIClist=1,4&DGUIDlist=2021A00033520&HEADERlist=20&SearchText=toronto)  ব্যয়বহুল আবাসনে বাস করে, এবং তাদের আয়ের 30% বা তার বেশি আশ্রয়ে ব্যয় করে। [80,000-এরও বেশি পরিবার](https://www.toronto.ca/city-government/data-research-maps/research-reports/housing-and-homelessness-research-and-reports/social-housing-waiting-list-reports/) সিটি থেকে ভর্তুকিযুক্ত আবাসনের জন্য অপেক্ষা করে৷ তবুও সিটি জরুরিভাবে সাড়া দিতে ব্যর্থ হয়েছে। সিটির মূল-ভিত্তিক সাশ্রয়ী আবাসনের উদ্যোগ, [হাউজিং নাও](https://www.toronto.ca/community-people/community-partners/affordable-housing-partners/housing-now/), ধীর গতিতে চলছে: এই বছরের বসন্ত থেকে - উদ্যোগের চার বছরে - প্রথম ধাপের 11টি সাইটের কোনোটিতে [নির্মাণ শুরু হয়নি](https://www.toronto.ca/legdocs/mmis/2022/ra/bgrd/backgroundfile-225314.pdf)।

**আবাসন সংকট কিছু সম্প্রদায়কে বেশী প্রভাবিত করে**

উপনিবেশকরণ, দারিদ্র্য, এবং পদ্ধতিগত বৈষম্যের অর্থ হল নির্দিষ্ট গোষ্ঠী টরন্টোর নিবসন বাজারে অধিক বাধার সম্মুখীন হয়। টরন্টোতে [3 জনের মধ্যে 1](http://www.welllivinghouse.com/wp-content/uploads/2018/02/Housing-and-mobility-OHC-Toronto.pdf) জনেরও বেশি প্রাপ্তবয়স্ক আদিবাসী অনিশ্চিতভাবে গৃহে রয়েছে বা গৃহহীনতার অভিজ্ঞতা রয়েছে৷ নবাগতদের পঁয়তাল্লিশ শতাংশ, দীর্ঘমেয়াদী অভিবাসীদের 40%, এবং [ভাড়াটে পরিবারের](https://assets.nationbuilder.com/socialplanningtoronto/pages/2414/attachments/original/1605553111/Exclusion_report_FINAL_for_web.pdf?1605553111) 38% অ-অভিবাসী ভাড়াটে পরিবার অপ্রত্যাশিত আবাসনে বাস করে। যারা আদিবাসী, বর্ণবাদী — বিশেষ করে যারা কৃষ্ণাঙ্গ হিসেবে চিহ্নিত — এবং 2SLGBTQ+ তাদের গৃহহীনতার হার [অনুপাতহীন](https://www.toronto.ca/wp-content/uploads/2021/10/9041-SNA-2021-Highlights-of-ResultsfinalaodaOct-2021.pdf)।

**অনেক বেশী বাড়ির মেরামত প্রয়োজন**

টরন্টোর ভাড়াটে পরিবারগুলির [প্রায় 8%](https://www150.statcan.gc.ca/t1/tbl1/en/tv.action?pid=9810023301&pickMembers%5B0%5D=1.2385&pickMembers%5B1%5D=2.1&pickMembers%5B2%5D=3.1&pickMembers%5B3%5D=4.1) এমন আবাসনে বাস করে যেগুলির বড় মেরামতের প্রয়োজন, এবং প্রায় পাঁচটির মধ্যে একটি বাসস্থানে ছোটখাটো মেরামতের প্রয়োজন। 2021 সালে, [রেন্টসেইফটিও](https://www.toronto.ca/community-people/housing-shelter/rental-housing-tenant-information/rental-housing-standards/apartment-building-standards/rentsafeto-for-tenants/) (RentSafeTO), সিটির অ্যাপার্টমেন্ট ভবনের মানের কার্যক্রম, প্লাম্বিং সমস্যা, ফুটো ছাদ, কীটপতঙ্গ, কম তাপ বা কোন তোপ নেই এবং সাধারণ এলাকার সমস্যা থেকে শুরু করে রক্ষণাবেক্ষণ সংক্রান্ত সমস্যা সম্পর্কে [10,000-এরও কিছু বেশি অভিযোগ](https://www.toronto.ca/wp-content/uploads/2022/03/8d08-RentSafeTO-2021-YearInReview-Final.pdf) পেয়েছে।

**অধিগম্যতা নকশা অগ্রাধিকার পায় না**

প্রতিবন্ধী ব্যক্তিদের [দারিদ্র্যের মধ্যে বসবাস](https://www150.statcan.gc.ca/n1/en/pub/89-654-x/89-654-x2018002-eng.pdf?st=twB2ZkFk) করার সম্ভাবনা বেশি এবং সক্ষম ব্যক্তিদের তুলনায় [মূল আবাসনের প্রয়োজনীয়তা](https://assets.cmhc-schl.gc.ca/sf/project/cmhc/pubsandreports/research-insights/research-insight-housing-conditions-persons-disabilities-69354-en.pdf?rev=f51bd6dd-f1ef-4cfb-9dbf-9a1d1010ef60) বেশি - যা আবাসন সহায়তা প্রয়োজনীয়তার একটি শক্তিশালী নির্দেশক। যদিও *[অ্যাক্সেসিবিলিটি ফর অন্টারিয়ান্স উইথ ডিসএবিলিটিজ অ্যাক্ট](https://www.aoda.ca/the-act/)* অধিগম্যতার মানগুলিকে রূপরেখা দেয়, বাধা-মুক্ত নির্মানকৃত এলাকার নির্দেশিকা সহ, তাতে ঘর এবং অ্যাপার্টমেন্টগুলি অধিগম্যযোগ্য হওয়ার কোনও [প্রয়োজনীয়তা নেই](https://aoda.ca/incentives-for-housing-accessibility/)। ফলে অধিগম্যযোগ্য আবাসনের সত্যিকারের অভাব রয়েছে।

**আবাসনকে মানবাধিকারের পরিবর্তে অর্থ উপার্জনের উপায় হিসাবে বিবেচনা করা হয়**

টরন্টোতে, আবাসনকে সাধারণত সম্পদ তৈরির মাধ্যম হিসেবে অগ্রাধিকার দেওয়া হয়। ভাড়াটেদের সীমিত সুরক্ষা এবং অপর্যাপ্ত ভাড়া নিয়ন্ত্রণ নীতি বিনিয়োগকারীদের জন্য ভাড়ার মূল্য বৃদ্ধি এবং লাভ নিশ্চিত করেছে। আবাসনের আর্থিকীকরণ মূলত [রেনোভিকশান্স(renovictions)-এর ক্রমবর্ধমান প্রবণতার](https://www.thestar.com/news/gta/2022/07/18/landlords-shouldnt-be-allowed-to-raise-rents-between-tenants-says-torontos-top-housing-official.html) অবদান রেখেছে, একটি প্রথা যেখানে বাড়িওয়ালারা অবৈধভাবে ভাড়া নিয়ন্ত্রণের আওতায় থাকা কোনও বর্তমান ভাড়াটিয়াকে উচ্ছেদ করে, অনুমিতভাবে সংস্কারের জন্য, তারপরে একজন নতুন ভাড়াটিয়ার জন্য ভাড়া বৃদ্ধি করে।

**টরন্টোর আশ্রয় ব্যবস্থা প্রয়োজন মেটাতে ব্যর্থ হচ্ছে, তবুও গৃহহীনতাকে অপরাধমূলক গননা করা হয়েছে**

সিটি অনুমান করে যে যেকোন রাতে আনুমানিক [7,300 লোক](https://www.toronto.ca/wp-content/uploads/2021/10/9041-SNA-2021-Highlights-of-ResultsfinalaodaOct-2021.pdf) গৃহহীনতা অনুভব করে। সিটির নিজস্ব [তথ্য](https://www.toronto.ca/city-government/data-research-maps/research-reports/housing-and-homelessness-research-and-reports/shelter-system-requests-for-referrals/) দেখায় যে যদিও আশ্রয়ের ক্ষমতা বাড়ছে, প্রতি রাতে [গড়ে 40 জন](https://toronto.ctvnews.ca/dozens-turned-away-from-toronto-shelters-each-night-new-data-suggests-1.6016042) –কে ফিরিয়ে দেয়া হচ্ছে। মহামারীটি টরন্টোর আশ্রয় ব্যবস্থায় নিরাপত্তার উদ্বেগ, অতিরিক্ত ভিড় এবং অধিগম্যতার অভাব সহ আরও অপ্রতুলতা প্রকাশ করেছে।

এই সমস্যাসমূহ, এবং আবাসনের জন্য একটি [অধিকার-ভিত্তিক দৃষ্টিভঙ্গি নেওয়ার জন্য তাদের নিজস্ব প্রতিশ্রুতি](https://www.toronto.ca/wp-content/uploads/2020/04/94f0-housing-to-2020-2030-action-plan-housing-secretariat.pdf) সত্ত্বেও, সিটি 2021 সালের গ্রীষ্মে পার্কগুলিতে গৃহহীন ক্যাম্পগুলি জোরপূর্বক পরিষ্কার করতে [প্রায় $2 মিলিয়ন খরচ করেছে](https://www.thestar.com/news/gta/2021/09/17/toronto-spent-nearly-2-million-clearing-homeless-encampments-in-parks-this-summer.html)৷ সিটি টহল দেওয়ার জন্য এবং পার্ক থেকে লোকেদের শারীরিকভাবে সরিয়ে দেওয়ার জন্য [ব্যক্তিগত নিরাপত্তা](https://www.thestar.com/news/city_hall/2022/09/07/council-was-told-security-hired-to-prevent-encampments-wouldnt-make-arrests-one-councillor-is-questioning-why-city-documents-say-otherwise.html) চুক্তি করে চলেছে৷

**পদক্ষেপ নিন!**

1. আপনার সিটি কাউন্সিলের প্রার্থীদের জিজ্ঞাসা করুন যে তারা নিম্নলিখিত কাজগুলি করতে প্রতিশ্রুতিবদ্ধ হবে কিনা:

● শিবির-বাসস্থান উচ্ছেদ বন্ধ করতে এবং আবাসন ও আশ্রয়ের অধিকারকে স্বীকৃতি দিতে, অফিস অফ দ্যা হাউজিং কমিশনার-এর জন্য 2023 সালে সম্পূর্ণ তহবিল দিয়ে শুরু করা থেকে।

● একটি আশ্রয় ব্যবস্থা গড়ে তোলার দিকে কাজ করতে যা গৃহহীনতার সম্মুখীন ব্যক্তিদের মর্যাদা, নিরাপত্তা এবং সুস্থতাকে সম্মান করে৷

● ড্রপ-ইন ((অনির্ধারিত দর্শন), আশ্রয়কেন্দ্র, এবং ট্রানজিশনাল হাউজিং (ক্রান্তিকালীন বাসস্থান) এবং গৃহহীনতা প্রতিরোধ কর্মসূচির জন্য তহবিল বৃদ্ধি করতে।

● আদিবাসী সম্প্রদায়ের জন্য সাশ্রয়ী মূল্যের আবাসনের অধিগম্যতা বাড়ানোর জন্য সিটির [রিকনসিলিয়েশান এ্যাকশান প্ল্যান](https://www.toronto.ca/wp-content/uploads/2022/04/8d83-City-of-TO-Reconciliation-Action-Plan-for-web.pdf)-এর প্রতিশ্রুতিগুলিকে অগ্রাধিকার দিন এবং পূরণ করুন৷

● বাই-লো (উপ-আইন) প্রয়োগকারী কর্মকর্তাদের সংখ্যা বৃদ্ধি করে রেন্টসেইফটিও (RentSafeTO) কার্যক্রমকে শক্তিশালী করতে।

● সর্বজনীন অধিগম্যতার মান পূরণ করে এমন আবাসনকে অগ্রাধিকার দেওয়ার জন্য নীতি এবং কর্মসূচিসমূহ গ্রহণ করতে।

● সংস্কার সম্পন্ন হওয়ার পরে একই ভাড়ায় তাদের বাড়িতে ফিরে যাওয়ার অধিকার সহ ভাড়াটেদের “রেনোভিকশান”-এর বিরুদ্ধে সুরক্ষার জন্য শক্তিশালী নীতি তৈরি করতে।

● মাল্টি-টেন্যান্ট হাউস (একাধিক-ভাড়াটে বাড়ি) (রুমিং হাউস) নিয়ন্ত্রণ করার জন্য একটি শক্তিশালী শহর-ব্যাপী কাঠামো গ্রহণ করতে যাতে প্রয়োগ এবং সম্মতির পদ্ধতি এবং ভাড়াটেদের সমর্থন এবং ক্রয়ক্ষমতা বজায় রাখার উদ্যোগ অন্তর্ভুক্ত থাকে।

2. প্রার্থীদের সম্পর্কে আরও জানুন

নির্বাচন সম্পর্কে আরও জানতে এবং প্রার্থীদের অবস্থান জানতে একটি অল ক্যান্ডিটেট্স ডিবেট (সমস্ত প্রার্থীদের বিতর্ক)-এর মতো একটি অনুষ্ঠানে যোগ দিন।

3. ভোট দিতে অঙ্গীকারবদ্ধ হউন

নির্বাচনের দিন 24 অক্টোবর।

আগাম ভোট 7-14 অক্টোবরের মধ্যে।

1-23 সেপ্টেম্বর থেকে ডাকযোগে ভোট দেওয়ার জন্য আবেদন করুন।

আরও তথ্যের জন্য [www.socialplanningtoronto.org](http://www.socialplanningtoronto.org)–এ যান